આ પ્રકારની વાતચીતોને કારણે, ઓસ્કર એવા વિચારોનો પ્રણેતા બની ગયો, કે ફેક્ટરી માલીકને પોતાના કામદારો પર અબાધિત અધિકાર હોવો જોઈએ, કામદારો પ્લાન્ટ પર પહોંચવા જ જોઈએ અને કામ પર આવતી વેળાએ રસ્તામાં તેમને કોઈ રોકટોક કે હેરાનગતી થવી ન જોઈએ! ઓસ્કરના માનવા મુજબ, ઔદ્યોગિક અને નૈતિક સિદ્ધાંત પ્રમાણે પણ આમ જ થવું જોઈએ. ભવિષ્યમાં પોતાના કારખાના ‘જર્મન એનેમલ ફેબ્રિક (ડેફ)’માં એ આ સિદ્ધાંતનું શબ્દશઃ પાલન કરવાનો હતો.